De ce este geoparcul o soluție pentru dezvoltarea durabilă?

Geoparcul International UNESCO Hateg

Scopul geoparcului Global UNESCO este constituirea unui teritoriu omogen de dezvoltare unde resursele sunt folosite pentru a genera creștere economică, socială, educațională, culturală. Resursele sunt cercetate, folosite, dar nu epuizate, ci protejate și conservate, ceea ce oferă caracterul durabil activității geoparcurilor. Resursele geoparcurilor sunt patrimoniul geologic, natural și cultural.

Geoparcurile sunt teritorii care pun în practică și adaptează nevoilor și aspirațiilor locale obiectivele Agendei 2020 de Dezvoltare Durabilă.

* În cadrul primului obiectiv, „Fără sărăcie”, geoparcurile formează ghizi, prin interpretarea patrimoniului atrag turiști și astfel oferă oportunități pentru ca antreprenorii locali să deschidă spații de cazare, restaurante, magazinel cu produse locale, degustări etc. Meșterii locali sunt încurajați și susținuți să își vândă produsele care spune povestea locului.
* În cadrul celui de-al doilea obiectiv, „Zero foamete”, geoparcurile pot promova cunoștințele ecologice tradiționale, produsele locale, și pot face cercetare pentru găsirea de soluții la problemele schimbărilor climatice care influențează productivitatea solurilor.
* În cadrul celui de-al treilea obiectiv, „Sănătate și bună-stare”, geoparcurile organizează activități sportive, și fac cercetare cu privire la calitatea apei și a solurilor
* În cadrul celui de-al patrulea obiectiv, „Educație de calitate”, fundamentul conceptului de geoparc se bazează pe educație, astfel că activitățile educaționale cu elevi de toate vârstele, dar și adresate profesorilor pe teme de conștientizarea valorii patrimoniului local, sustenabilitate, schimbări climatice, sunt prezente.
* În cadrul celui de-al șaselea obiectiv, „Apă curată și salubritate”, geoparcurile organizează campanii de colectare deșeuri din ape și cercetări pentru stabilirea calității apelor din gospodării.

Astfel de exemple prin care geoparcurile ating obiectivele de dezvoltare durabilă vor fi adresate concret în prezentare.